wickkiey/tamil-wikipedia-chunked huggingface dataset:
# கெய்சேரி மாகாணம்

## வரலாறு

கெய்சேரி என்ற நவீன பெயரால் அறியப்படுவதற்கு முன்பு இந்த நகரமானது முதன்முதலில் *மசாகா* நகரம் என்று அழைக்கப்பட்டது. பின்னர் , உரோமானியர் காலத்தில் மாகாணத்தின் பெயர் கைசரியா நகரம் என்றும், பின்னர் *கெய்சர்* நகரம் என மாற்றப்பட்டது. 1084 இல் டேனிஷ்மேண்ட் காசி கெய்சேரியை கைப்பற்றினார். செல்யூக் பேரரசு பின்னர் மாகாணத்தை நவீனப்படுத்தியது, புதிய கட்டிடங்கள் மற்றும் பள்ளிவாசல்கள் போற்றவை சுற்றிலும் கட்டப்பட்டன. இந்த காலகட்டத்தில், *கெய்சேரியின்* முதல் மருத்துவமனையான *ஐஃபாஹேன்* மற்றும் அனடோலியா முழுவதுக்குமான முதல் மருத்துவமனை கட்டப்பட்டது. இது சுல்தானின் மகள் இளவரசி கெவர் நெசிபே ஹதுனின் நினைவாக கட்டப்பட்டது. அவர் இளம் வயதிலேயே ஒரு நோயால் இறந்தார். 1206 இல் மருத்துவமனையின் கட்டுமானப் பணிகள் நிறைவடைந்தன.  
பின்னர், கெய்சேரி துருக்கியில் உள்ள கவிஞர்கள், கலைஞர்களின் பண்பாட்டு மெக்காவாக மாறியது. சேயிட் புர்ஹானெடின் அங்கு வசித்து வந்தார், அதேபோல் காடே புர்ஹானெடின் மற்றும் செரானி போன்ற பலர் இருந்தனர். சேனாரி 1807 இல் பிறந்தார். உதுமானியக் கட்டிடக் கலைஞரான சினான் தி கிரேட் கெய்சேரியைச் சேர்ந்தவர்.  
துருக்கிய தொன்மங்களின் படி, ஒவ்வொரு ஆண்டும் ஆகத்து மாதத்தில் ஹசன் பாபா என்ற நபர் மலைகளைக் கடந்து அலி பாபா பனியைக் கொண்டு வருவார், அது உருகாது என்று கூறப்படுகிறது.  
இந்த மாகாணம் பண்டைய கப்படோசியா நகரத்துடன் ஒத்திருக்கிறது.
# கெய்சேரி மாகாணம்

## நவீன கெய்சேரி

கெய்சேரி தற்போது நவீன கட்டிடங்கள் மற்றும் அருங்காட்சியகங்கள் நிறைந்த மாகாணமாகும். துருக்கியின் மிகவும் பிரபலமான சிலைகள் மற்றும் நினைவுச்சின்னங்களில் சில இங்கு அமைந்துள்ளன. நவீன நகரமான கெய்சேரி நகரானது மெலிகாசி மாவட்டத்தில் உள்ளது.
# கெய்சேரி மாகாணம்

## கெய்சேரியில் போக்குவரத்து

வாடகை மகிழுந்து மற்றும் பேருந்து போக்குவரத்தைத் தவிர, கெய்சேரியில் நவீன வானூர்தி நிலையம் உள்ளது, கெய்சேரி பன்னாட்டு வானூர்தி நிலையத்தில் துருக்கி ஏர்லைன்ஸ் உட்பட 13 வானூர்தி போக்குவதரத்து நிறுவனங்கள் சேவை அளிக்கின்றன. மேலும் கெய்சேரியில் உள்ள முக்கிய பொதுப் போக்குவரத்துக் கூறுகளின் நகர தொடருந்து அமைப்பை கெய்சேரி கொண்டுள்ளது,
# கேவல் குமார் சர்மா

**கேவல் குமார் சர்மா** *(Kewal Kumar Sharma)* 1983 ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். அருணாச்சல பிரதேசம், கோவா, மிசோரம் மற்றும் யூனியன் பிரதேசங்களில் நிர்வாகப் பிரிவில் அதிகாரியாகப் பணிபுரிந்து ஓய்வு பெற்றுள்ளார். 2018 ஆம் ஆண்டு நவம்பரில் சம்மு காசுமீரின் ஆளுநர் சத்ய பால் மாலிக்கிற்கு ஆலோசகராக இவர் நியமிக்கப்பட்டார். சம்மு-காசுமீர் ஒன்றியப் பிரதேசங்கள் உருவாக்கப்பட்டதைத் தொடர்ந்து, துனைநிலை ஆளுநர் கிரிசு சந்திர முர்மு மற்றும் தற்போதைய துணைநிலை ஆளுநர் மனோச் சின்கா ஆகியோரின் ஆலோசகராகவும் இருந்தார். 2020 ஆம் ஆண்டு பிப்ரவரியில் இவர் சம்மு காசுமீர் தொழில்நுட்பக் கல்வி வாரியத்தின் தலைவராக நியமிக்கப்பட்டார். கேவல் குமார் சர்மா சண்டிகர் மாநிலத்தின் நிர்வாக ஆலோசகர், கோவாவின் தலைமைச் செயலாளர் மற்றும் தில்லியின் தலைமைச் செயலாளர் ஆகிய பதவிகளையும் வகித்தார். பின்னர் இவர் செயலாளராக மத்திய மனிதவள மேம்பாட்டு அமைச்சகத்திற்கு மாற்றப்பட்டார்.
# கேவல் குமார் சர்மா

## பின்னணி

கே.கே.சர்மா என்ற பெயராலும் அறியப்படும் இவர் சம்மு காசுமீர் மாநிலத்தைச் சேர்ந்த கதுவா மாவட்டத்திலிருக்கும் பில்லாவர் நகரத்தைச் சேர்ந்தவராவார்.
# தீபக் காந்தேகர்

**தீபக் காந்தேகர்** *(Deepak Khandekar)* 1985ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். தற்போது இவர் இந்திய அரசாங்கத்தின் பழங்குடியினர் விவகார அமைச்சகத்தில் செயலாளராக உள்ளார். பெண்கள் மற்றும் குழந்தைகள் மேம்பாட்டு அமைச்சகத்தின் செயலாளர் பதவியையும் கூடுதலாக கவனித்து வருகிறார்.
# தீபக் காந்தேகர்

## கல்வி

ராய்ப்பூர் தேசிய தொழில் நுட்ப நிறுவனத்தில் காந்தேகர் பட்டம் பெற்றுள்ளார்.
# ஜே. ஜேம்சு

**ஜே. ஜேம்சு** (*J. James*) ஓர் இந்திய அரசியல்வாதி மற்றும் முன்னாள் சட்டமன்ற உறுப்பினராக ஆவார். இவர் திருவட்டார் தொகுதியில் இருந்து இந்திய தேசிய காங்கிரசு வேட்பாளராக போட்டியிட்டு 1967 தமிழ்நாடு சட்டமன்ற உறுப்பினராக தேர்வுசெய்யப்பட்டார்.  
1971 தேர்தலில் இந்திய தேசிய காங்கிரஸ் (அமைப்பு) சார்பில் போட்டியிட்டு தமிழ்நாடு சட்டமன்ற உறுப்பினராக தேர்வுசெய்யப்பட்டார்.  
1977 தேர்தலில் ஜனதா கட்சி சார்பில் போட்டியிட்டு தமிழ்நாடு சட்டமன்ற உறுப்பினராக தேர்வுசெய்யப்பட்டார். தொடர்ந்து மூன்று முறை திருவட்டார் சட்டமன்ற உறுப்பினராக செயல்பட்டார்.
# கோவா விடுதலை நாள்

**கோவா விடுதலை நாள்** *(Goa Liberation Day)* )ஒவ்வோர் ஆண்டும் திசம்பர் 19 ஆம் நாள் அனுசரிக்கப்படுகிறது. இந்திய ஆயுதப்படைகள் கோவாவை போர்த்துகீசிய ஆட்சியில் இருந்து விடுவித்ததை நினைவூட்டும் வகையில் கோவா விடுதலை நாள் இந்தியாவில் கொண்டாடப்படுகிறது.
# கோவா விடுதலை நாள்

## பின்னணி

450 ஆண்டு கால போர்த்துக்கீசிய ஆட்சியிலிருந்து கோவா மாநிலம் 1961 ஆம் ஆண்டு திசம்பர் 19 அன்று விடுதலையடைந்தது.
# கோவா விடுதலை நாள்

## கொண்டாட்டம்

இத்தினத்தைக் கொண்டாடும் வகையில் மாநிலமெங்கும் பல்வேறு நிகழ்ச்சிகள் ஏற்பாடு செய்யப்பட்டு நடைபெறுகின்றன.
# அன்பே வா (தொலைக்காட்சித் தொடர்)

**அன்பே வா** என்பது சன் தொலைக்காட்சியில் ஒளிபரப்பான காதல் நாடகத் தொடர் ஆகும். இந்த தொடரை சரிகம என்ற நிறுவனம் தயாரிக்க, விராட் மற்றும் டெல்னா டேவிஸ் ஆகியோர் முதன்மை கதாபாத்திரத்தில் நடித்துள்ளனர்.  
இந்த தொடர் 2 நவம்பர் 2020 ஆம் ஆண்டு முதல் 28 ஏப்ரல் 2024 வரை திங்கள் முதல் சனி வரை இரவு நேரங்களில் ஒளிபரப்பாகி, 1102 அத்தியாயங்களுடன் நிறைவு பெற்றது.
# அன்பே வா (தொலைக்காட்சித் தொடர்)

## கதைச்சுருக்கம்

அன்னலட்சுமியின் மூன்று மகள்களான பூமிகா, கார்த்திகா, தீபிகா. அப்பா இல்லாமல் வளரும் பிள்ளைகள். பொறுப்போடு குடும்பத்தை சுமக்கிறார் பூமிகா. கதாநாயகனான வருண் பணக்கார குடும்பத்தை சேர்ந்தவன் மற்றும் கலகலப்பானவன். தந்தையின் வட் புறுத்தலின் காரணமாக வேலைக்கு வரும் வருண், தொழில் காரணமாக பூமிகா ஊருக்கு வருகின்றான். பூமிகாவிற்கும், வருணுக்கும் இடையே அறிமுகமாகி இருவரும் காதலித்து திருமணம் செய்தனர்.  
அதற்கு பிறகு, பார்வதியும் வந்தனாவும் பூமிகாவை வருணிடமிருந்து பிரிக்க சதித்திட்டம் தீட்டினர். ஆனால், வருண் ஒவ்வொரு முறையும் பூமிகாவுக்கு நடக்கும் அநீதியை தடுத்து, அவளை காப்பாற்றினான்.  
ஒருசமயம் ராம் சீதா இல்லத்தில் பிரம்மநந்தம்-கோமதி ஆகிய இரண்டு பேர் ராம் சீதா குடும்பத்தை தொந்தரவு செய்தனர். இதை அறிந்த வருணும் பூமிகாவும் ராகுல்-பேபி ஆகியவர்களை அனுப்பி ராம் சீதா குடும்பத்தை காப்பாற்றினர்.
# அன்பே வா (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- விராட் - வருண்
- டெல்னா டேவிஸ் - இரட்டை வேடங்களில்
- பூமிகா, வருணின் மனைவி, குடும்ப பாரத்தை சுமக்கும் கிராமத்து பெண். (2020-2023)
- நென்சி, தீபக்கின் இறந்த போன மனைவி, பப்புவின் அம்மா (2023)
- ஸ்ரீகோபிகா நீலநாத் - கண்மணி; வருணின் 2வது மனைவி (2023-2024)
# அன்பே வா (தொலைக்காட்சித் தொடர்)

## நடிகர்கள்

### வருண் குடும்பத்தினர்

- கன்யா பாரதி -பார்வதி (வருணின் அம்மா)
- ஆனந்த் -மனோஜ் கிருஷ்ணா (வருணின் அப்பா)
- கௌசல்யா செந்தாமரை (பகுதி1–46)/ராஜ்யலட்சுமி - (வருணின் பாட்டி)
- பூஜா ஃபியா - வாசுகி (வருணின் அக்கா)
- துரை ராஜ் - மாதவன் (வாசுகியின் கணவர்)
- பேபி ரியா- ஐஸ்வரியா (மாதவனின் மகள்)
- சாய் அஸ்வின்- ராகுல்(மாதவனின் மகன்)
# அன்பே வா (தொலைக்காட்சித் தொடர்)

## நடிகர்கள்

### பூமிகா குடும்பத்தினர்

- வினயா பிரசாத் - அன்னலட்சுமி (பூமிகாவின் அம்மா)
- பிர்லா பாஸ் - ராஜசேகர் (பூமிகாவின் அப்பா)
- ப்ரீதா சுரேஷ் - கார்த்திகா (பூமிகாவின் சகோதரி)
- தீபிகா (பூமிகாவின் சகோதரி, சோமநாதனின் மனைவி)
- ரேஷ்மா பசுபுலேட்டி(பகுதி1-219)/ வினோதினி(பகுதி 219-1102) வந்தானா ராஜசேகர் (ராஜசேகரின் இரண்டாவது மனைவி)
- வி.ஜே சங்கிதா-அஞ்சலி (வந்தனாவின் சகோதரி)
- விஸ்வா (வந்தனா-ராஜசேகரின் மகன்)
- மௌலி- பொன்னம்பலம் (பூமிகாவின் தாத்தா; ராஜசேகரின் அப்பா)
# அன்பே வா (தொலைக்காட்சித் தொடர்)

## நடிகர்கள்

### மற்ற கதாபாத்திரங்கள்

- டாக்டர் தீபக் (நென்சியின் கணவர், பப்புவின் அப்பா)
- ரோஹன்- பப்பு (தீபக்கின் மகன்)
- ஜெனி (நென்சியின் சகோதரி)
- பாண்டி கமல் - ஆதித்யா( பூமிகா மற்றும் வருணின் நண்பர்)
- ஆஸ்கரா-ஐஸ்வர்யா(ஆதித்யாவின் சகோதரி)
- ஒய். ஜி. மகேந்திரன்- கர்னல் ராம்
- அனுராதா கிருஷ்ணமூர்த்தி-சீதா
- அசோக் பாண்டியன்- ஏ.கே (மனோஜ் கிருஷ்ணாவின் எதிரி)
- உமா பத்மநாபன்-பத்மாவதி(ஏ.கேவின் மனைவி)
- எஸ்.டி.கணேஷ்- அசோக் (வருணின் நண்பர்)
- ஹேமா தயாளன்- அஸ்வினி (பூமிகாவின் தோழி)
- ராகவ்-ராகுல்
- ப்ரீதா- பேபி (ராகுலின் மனைவி)
- சுபலட்சுமி ரங்கன்- சில்பா (வருணை அடைய நினைப்பவள்; பூமிகாவின் எதிரி)
- சுவாதி- ப்ரீதி (சில்பாவின் கூட்டாளி)
- கீர்த்தனா-அருள்வாக்கு வேதவல்லி
# அன்பே வா (தொலைக்காட்சித் தொடர்)

## நடிகர்கள்

### சிறப்புத் தோற்றம்

- அட்சயா பிரபா-(பூமிகாவை சில்பாவிடமிருந்து காப்பாற்ற வந்தவர்)
- அம்பிகா- ஜானகி (பூமிகாவுக்கு உதவிய மகளிர்த்துறை அதிகாரி)
- ஸ்வேதா பாண்டேகர்- சந்திரா
- ஆர்த்தி
- கணேஷ்கர்
- பிரியங்கா நல்காரி- ரோஜா
- சிப்பு சூர்யன்- அர்ஜூன்
- காயத்ரி சாஸ்திரி- கல்பனா
# அன்பே வா (தொலைக்காட்சித் தொடர்)

## நடிகர்களின் தேர்வு

இந்த தொடரில் கதாநாயகியாக குரங்கு பொம்மை போன்ற திரைப்படங்களில் நடித்த நடிகை டெல்னா டேவிஸ் என்பவர் 'பூமிகா' என்ற கதாபாத்திரம் மூலம் சின்னத்திரைக்கு அறிமுகமாகிறார். இவருக்கு ஜோடியாக பேரழகி தொடரில் நடித்த விராட் என்பவர் 'வருண்' என்ற கதாபாத்திரத்திலும், இவரின் தாய் கதாபாத்திரத்தில் 'கன்யா பாரதி' என்பவரும் தந்தை கதாபாத்திரத்தில் நடிகர் 'ஆனந்த்' என்பவரும் நடிக்கிறார்கள்.  
பிரபல நடிகை வினயா பிரசாத் என்பவர் பூமிகாவின் தாய் கதாபாத்திரத்தில் நடிக்கின்றார். இவர் தமிழில் ரோஜா தொடருக்கு பிறகு நடிக்கும் இரண்டாவது தொடர் ஆகும். இவர்களுடன் கௌசல்யா செந்தாமரை, ராதாரவி, பிர்லா பாஸ், ரேஷ்மா பசுபுலேட்டி, வினோதினி போன்ற பலர் முக்கிய கதாபாத்திரங்களில் நடிக்கிறார்கள்.
# அன்பே வா (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் மற்றும் 11 ஜனவரி 2021
- இந்த தொடரின் அத்தியாயங்கள் சன் தொலைக்காட்சி என்ற யூடியூப் இணைய அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணையம் மூலமாகவும் பார்க்க முடியும்.
# கெய்சேரி

**கெய்சேரி** (*Kayseri*, Turkish pronunciation:[ˈKajseɾi] ; ) என்பது துருக்கியின் நடு அனடோலியாவில் உள்ள நகரமாகும். இது பெரிய அளவில் தொழில்மயமான ஒரு நகரம் ஆகும். இது கெய்சேரி மாகாணத்தின் தலைநகராக உள்ளது. கெய்சேரி நகரம் கெய்சர மாநகராட்சியின் எல்லைகளால் வரையறுக்கபட்டுள்ளது. இது கட்டமைப்புரீதியாக ஐந்து மாநகர மாவட்டங்களை உள்ளடக்கியது. முதலில் கோகாசினன் மற்றும் மெலிகாசியின் ஆகிய இரண்டு மாவட்டங்களைக் கொண்டதாகவே இருந்தது. 2004 முதல், ஹாகலர், அன்செசு மற்றும் தலாஸ் ஆகிய மாவட்டங்களும் இதில் உள்ளன.  
கெய்சேரியானது செயலற்ற எரிமலையான எர்சியஸ் மலையின் அடிவாரத்தில் அமைந்துள்ளது. இது நகரத்தையடுத்து உயரமானதாக இது உள்ளது. துருக்கியின் முதல்தர நகரங்களின் வரையறைக்குடபட்ட முதல் அணியில் இந்த நகரம் பெரும்பாலும் குறிப்பிடப்படுகிறது.  
செல்யூக் அரசமரபு காலத்தில் தொடங்கி பல வரலாற்று நினைவுச்சின்னங்களை இந்த நகரம் கொண்டுள்ளது. கப்படோசியா நகருக்கு சர்வதேச சுற்றுலா பயணிகள் செல்லும் வழியில் இந்த நகரம் உள்ளதால், இது பொதுவாக பார்வையிடப்படுகிறது. கெய்சேரியில் பயணிகளைக் கவரும் பல இடங்கள் உள்ளன: நகர மையத்திலும் அதைச் சுற்றியுள்ள செல்யூக் மற்றும் உதுமானியர் கால நினைவுச் சின்னங்கள் உள்ளன. எர்சியஸ் மலையானது மலையேற்றம் மற்றும் மலையேற்ற பயிற்சி மையமாக உள்ளது. ஜமந்தே ஆறானது ஒரு சறுக்குப்படகு பயண மையமாக உள்ளது. கோல்டெப், அர்னாஸ், தலாஸ் மற்றும் தேவேலியின் வரலாற்று இடங்கள் உள்ளன. கெய்சேரி எர்கிலெட் பன்னாட்டு வானூர்தி நிலையத்தின் சேவை உள்ளது. இந்நகரம் எர்சியஸ் பல்கலைக்கழகத்தின் தாயகமாகும்.  
துருக்கிய புள்ளிவிவர நிறுவனத்தின் கூற்றுப்படி 2011 நிலவரப்படி கெய்சேரி நகரில் 844,656 மக்கள் தொகை இருந்தது; கெய்சேரி மாகாணத்தில் 1,234,651 மக்கள் தொகை இருந்தது.
# கெய்சேரி

## சொற்பிறப்பியல்

கெய்சேரி முதலில் மசாக்கா என்று அழைக்கப்பட்டது ( ஆர்மேனியன் பாரம்பரியத்தின்படி, இது மிஷாக் என்பவரால் நிறுவப்பட்டு, பெயரிடப்பட்டது) மேலும் இது ஸ்ட்ராபோவிற்காக அறியப்பட்டது. அந்த நேரத்தில் இது ரோமானிய மாகாணமான சிலிசியாவின் தலைநகரமாக இருந்தது. கபடோசியாவின் மன்னர் (கிமு 163-130) அரியாராத்ஸ் வி யூசிப்ஸுக்குப் பிறகு, ஆர்கேயஸில் (கிரேக்க மொழியில் ἡβεια ἡ πρὸς τῷ αίῳ) யூசிபியா என்றும் அழைக்கப்பட்டது. கி.பி 14 இல் சீசர் அகஸ்டஸ் இறந்தபின், சீசர் அகஸ்டசின் நினைவாக, இதன் பெயரானது மீண்டும் கபடோசியாவின் கடைசி மன்னர் (கிமு 36-கி.பி 14) "கபடோசியாவில் சிசேரியா" (ரோமானிய மொழியில் சிசேரியா என்ற பெயருடன் உள்ள வேறு நகரங்களிலிருந்து வேறுபடுத்துவதற்காக) என்று மாற்றினர். முஸ்லீம் அரேபியர்கள் வந்தபோது, அவர்கள் *Kaisariyah* (பாரம்பரிய இலத்தீன் மொழியில் *C என்ற* எழுத்து K என உச்சரிக்கப்பட்டது என்பதை நினைவில் கொள்க) என்று எழுதப்பட்ட பெயரை தழுவி கைசரியா என பயன்படுத்தினர். மேலும் 1080 ஆம் ஆண்டில் செல்யூக் துருக்கியர்கள் நகரத்தைக் கைப்பற்றி தங்கள் கட்டுப்பாட்டில் கொண்டுவந்தபோது இது மெல்ல மெல்ல மருவி இறுதியில் கெய்செரியாக மாறியது.
# கெய்சேரி

## நிலவியல்

### காலநிலை

கெய்சேரி பொதுவாக குளிர்ந்த அரை வறண்ட காலநிலையும், குளிர் காலங்களில் குளிர்மிக்க, பனி பொழியும் கால நிலையும், கோடைக்காலங்களில் வெப்பமான, வறண்ட கால நிலையைக் கொண்ட கொண்ட கோப்பன் காலநிலை வகைப்பாட்டைக் ( *பி.எஸ்.கே* ), கொண்டுள்ளது. மழைப்பொழிவானது பெரும்பாலும் வசந்த காலத்தில், கோடையின் துவக்கத்தில் மற்றும் இலையுதிர்காலத்தின் போது பொழிகிறது.
# கண்ணான கண்ணே

**கண்ணான கண்ணே** என்பது சன் தொலைக்காட்சியில் 2 நவம்பர் 2020 ஆம் ஆண்டு முதல் திங்கள் முதல் சனிக்கிழமை வரை இரவு 8:30 மணிக்கு ஒளிபரப்பான தொலைக்காட்சி காதல் நாடகத் தொடர் ஆகும்.  
இது தெலுங்கு மொழித் தொடரான 'பௌர்ணமி' மற்றும் கன்னட மொழித் தொடரான 'மானசரே' போன்ற தொடர்களின் கதைக்கருவை மையமாக வைத்து மறு ஆக்கம் செய்யப்பட்ட தொடர் ஆகும். இந்த தொடரை சன் என்டர்டெயின்மெண்ட் மற்றும் ஏ.ஆர் பிலிம் என்ற நிறுவனங்கள் இணைத்து தயாரிக்க, நிமிக்ஷிதா, ராகுல் ரவி, பிரித்திவிராஜ் மற்றும் நித்யா தாஸ் ஆகியோர் முதன்மை கதாபாத்திரத்தில் நடித்துள்ளனர். இந்த தொடரின் இறுதி அத்தியாயம் 4 மார்ச்சு 2023 அன்று ஒளிபரப்பப்பாகி, 722 அத்தியாயங்களுடன் நிறைவு பெற்றது.
# கண்ணான கண்ணே

## கதைசுருக்கம்

அம்மா, தங்கை, பாட்டி என அனைவருக்கும் பிடித்த செல்ல பிள்ளையாக இருக்கும் மீரா. இவளின் மனதில் இனம் புரியாத கவலை. தந்தையின் பாசத்திற்கு ஏங்கி தவிக்கும்இவளுக்கு வீட்டில் எத்தனை பேர் பாசமாக பார்த்துக் கொண்டாலும், தந்தை போல் ஈடாகுமா என்பதே அவளின் கவலை. இவளுக்கு தந்தையிடம் கிடைக்காத பாசத்தை குடுக்க நினைக்கும் காதலன் யுவா. மீராவிற்கு தந்தையின் பாசம் கிடைக்குமா? என்பது தான் கதை.
# கண்ணான கண்ணே

## நடிகர்கள்

### முதன்மை கதாபாத்திரம்

- நிமிக்ஷிதா - மீரா (கௌதம் மற்றும் கௌசல்யாவின் மகள்)
- ராகுல் ரவி - யுவராஜ் கோடீஸ்வரன்
- பிரித்திவிராஜ் - கௌதம்
- நித்யா தாஸ் - யமுனா கௌதம்
- பீர்த்தீ சஞ்சீவ் - வாசுகி
# கண்ணான கண்ணே

## நடிகர்கள்

### மீரா குடும்பத்தினர்

- அக்ஷிதா - ப்ரீத்தி
- சுலக்சனா - அன்னப்பூரணி
- பிரீத்தி சஞ்சீவ் - வாசுகி (கௌசல்யாவின் சகோதரி)
# கண்ணான கண்ணே

## நடிகர்கள்

### யுவா குடும்பத்தினர்

- லிவிங்ஸ்டன் - கோடீஸ்வரன்
- நித்யா ரவீந்தர் - புஷ்பா
# கண்ணான கண்ணே

## நடிகர்கள்

### துணைக் கதாபாத்திரம்

- பிரியா பிரின்ஸ் - மேனகா
- ஹிடாயா - ஸ்வப்னா
- பாலாஜி - பாபு
- தாரா - ரோஷனா
- சுரேஷ்
- சதிஷ்
- அகமது ஹசிசன்
- ரிச்சி கிரீன்
- அஸ்வினி செல்வம்
- சரவணன்
# கண்ணான கண்ணே

## நடிகர்கள்

### சிறப்புத் தோற்றம்

- இனியா (அத்தியாயம் 1)
- ரோபோ சங்கர் - சங்கர்
- இந்திரஜா - பாண்டிமா
- திவ்யா ஸ்ரீதர் - பாரதி
- அனுஷ் அகர்வால் - விக்ரம்
- மனோஜ் குமார் - ரவி சக்கரவர்த்தி
- மெரசி லயல் - ஜானகி சக்கரவர்த்தி
# கண்ணான கண்ணே

## நடிகர்களின் தேர்வு

இந்த தொடரில் தந்தை கதாபாத்திரத்தில் பிரபல நடிகர் பிரித்திவிராஜ் நடிக்க, இவரின் மகள் கதாபாத்திரத்தில் புதுமுக நடிகை நிமிக்ஷிதாஎன்பவர் நடிக்கின்றார். இவருக்கு ஜோடியாக ராகுல் ரவி என்பவர் 'யுவா' என்ற கதாபாத்திரத்தில் நடிக்கின்றார். பிரித்திவிராஜ் மனைவி கதாபாத்திரத்தில் திரைப்பட நடிகை இனியா மற்றும் நித்யா தாஸ் ஆகியோர் நடித்துள்ளனர். இவரின் தாய் கதாபாத்திரத்தில் சுலக்சனா நடித்துள்ளார். நடிகர் லிவிங்ஸ்டன் என்பவர் யுவாவின் தந்தை கதாபாத்திரத்தில் நடிக்கின்றார்.
# கண்ணான கண்ணே

## முகப்பு பாடல்

*கண்ணான கண்ணே* என்ற முகப்பு பாடலுக்கு 'ஜி கே வி' என்பவர் வரிகள் எழுத பிரபல பாடகி சித்ரா என்பவர் பாடியுள்ளார். இந்த பாடலுக்கு 'சாம்' என்பவர் இசை அமைத்துள்ளார்.
# கண்ணான கண்ணே

## முகப்பு பாடல்

### ஒலிப்பதிவு

6. " அப்பா என் தெய்வம் " ரோஹித் 1:00
# கண்ணான கண்ணே

## மதிப்பீடுகள்

இந்த தொடர் ஆரம்பித்த முதல் வாரத்தில் 6.6 மில்லியன் பார்வையாளர் பதிவுகள் பெற்று தமிழ் தொலைக்காட்சி நிகழ்ச்சியில் ஐந்தாவது இடத்தைப் பிடித்தது.
கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# கண்ணான கண்ணே

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் மற்றும் 11 ஜனவரி 2021 ஆம் ஆண்டு முதல் இலங்கையில் உள்ள சக்தி தொலைக்காட்சிலும் பார்க்க முடியும்.
- இந்த தொடரின் அத்தியாயங்கள் சன் தொலைக்காட்சி என்ற யூடியூப் இணையம் அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணைய மூலமாகவும் பார்க்க முடியும்.
# மஞ்சுகோ பேரரசின் அரண்மனை அருங்காட்சியகம்

**மஞ்சுகோ பேரரசின் அரண்மனையின் அருங்காட்சியகம்** (Museum of the Imperial Palace of Manchukuo) என்பது வடகிழக்கு சீனாவின் சிலின் மாகாணத்தின் சாங்ச்சனின் வடகிழக்கு மூலையில் உள்ள ஒரு அருங்காட்சியகமாகும். சப்பானிய கைப்பாவை மாநிலமான மஞ்சுகுவோவின் பேரரசராக தனது பங்கின் ஒரு பகுதியாக சீனாவின் கடைசி பேரரசர் புயி வாழ்வதற்காக சப்பானிய பேரரசின் இராணுவத்தால் உருவாக்கப்பட்ட அதிகாரப்பூர்வ இல்லமாக இந்த அரண்மனை இருந்தது. சீன மக்கள் குடியரசில் இந்த கட்டமைப்புகள் பொதுவாக "பொம்மை பேரரசரின் அரண்மனை" என்றும், "கண்காட்சி அரங்கம்" என்றும் குறிப்பிடப்படுகின்றன . இது சீனாவின் தேசிய சுற்றுலா நிர்வாகத்தால் "கண்ணுக்கினிய பகுதி" என வகைப்படுத்தப்பட்டுள்ளது.
# மஞ்சுகோ பேரரசின் அரண்மனை அருங்காட்சியகம்

## வரலாறு

1931 ஆம் ஆண்டில், சப்பானியர்கள் சீனாவின் வடகிழக்கு, நவீனகால இலியோனிங், சிலின், ஹெய்லோங்ஜியாங் மாகாணங்களின் பகுதியைக் கைப்பற்றினர். அவை வரலாற்று ரீதியாக மஞ்சூரியா சப்பானியர்கள் மஞ்சூரியாவில் அதிகாரப்பூர்வமாக சுயாதீனமான அரசை உருவாக்கினர். அதற்கு அவர்கள் மஞ்சுகோ என்று பெயரிட்டனர். இது உண்மையில் சப்பானின் கைப்பாவை மாநிலமாக இருந்தது. மஞ்சுகுவோவுக்கு சட்டபூர்வமான ஒரு அரசைக்க் கொடுக்கும் முயற்சியில், சப்பானியர்கள் சிங் வம்ச சீனாவின் பதவி நீக்கம் செய்யப்பட்ட கடைசி பேரரசரான புயியை மஞ்சுகுவோ பேரரசராக நிறுவினர்.
# மஞ்சுகோ பேரரசின் அரண்மனை அருங்காட்சியகம்

## கட்டுமானம்

புயியின் பங்கு பெரும்பாலும் அரசத் தலைவராக ஒரு அடையாளமாக இருந்தது. அவர், ஒரு புதிய அரண்மனையை நிர்மாணிக்க அனுமதிக்கப்பட்டார். அரசாங்கத்திடம் இரண்டு குழுக்கள் வெவ்வேறு திட்டங்களை முன்வைத்தன. மஞ்சூரிய இருப்புப்பாதை நிறுவனமான மாண்டெட்சு ஒரு நவீன அரண்மனை வடிவமைப்பை விரும்பியது. அது தன்னை புதிய நகரமான சிங்கிங் (நவீன நாள் சாங்ச்சன் ) உடன் இணைத்தது. பெய்ஜிங்கில் தடைசெய்யப்பட்ட நகரத்தின் மாதிரியாக தெற்கு நோக்கிய அரண்மனைக்கு கட்டுமானப் படைகள் பணியகம் ஆதரவளித்தது. புய் பிந்தையவர்களுக்கு ஆதரவளித்தார். புதிய அரண்மனைக்கு நகரத்தின் மேற்கு பகுதியில் ஒரு தளம் ஒதுக்கப்பட்டு, தற்காலிக அரண்மனை கட்டுவதற்கு மற்றொரு மைய இடம் தேர்வு செய்யப்பட்டது. மேற்கு தளம் விரைவில் மத்திய தளத்தை பிரதான அரண்மனையாக விட்டுவிட்டு கைவிடப்பட்டது. இருப்பினும், இரண்டாம் உலகப் போர் தொடங்கியவுடன், கட்டுமானத்திற்கான வளங்கள் திசை திருப்பப்பட்டன. அரண்மனையின் பணிகள் 1943 இல் நிறுத்தப்பட்டன. இதன் விளைவாக புதிய அரண்மனை ஒருபோதும் நிறைவடையவில்லை.
# மஞ்சுகோ பேரரசின் அரண்மனை அருங்காட்சியகம்

## புயியின் அரண்மனை

சரியான அரண்மனை இல்லாமல், அதற்கு பதிலாக பேரரசர் புய் நகர்ப்புறத்திற்கு வெளியே, இருப்புப்பாதை நிறுவனத்திற்கு அருகில் ஒரு கட்டிடத்தில் தங்க வைக்கப்பட்டார். இந்த கட்டிடம் முன்பு சால்ட் கேபல்லின் அலுவலகங்களாக இருந்தது. இந்த கட்டிடத்திற்கு "உப்பு அரண்மனை" என்ற புனைபெயர் வழங்கியது. இந்த கட்டிடம் அதன் நோக்கத்திற்காக உண்மையில் பொருத்தமற்றது. அது சிறியதாகவும், ஒரு அரச தலைபோதாமலும் இருந்தது. புயி 1932 முதல் 1945 வரை இந்த அரண்மனையில் வசித்து வந்தார்.
# மஞ்சுகோ பேரரசின் அரண்மனை அருங்காட்சியகம்

## இரண்டாம் உலகப் போர்

ஆகத்து 8, 1945 இல், சோவியத் ஒன்றியம் சப்பான் பேரரசின் மீது போரை அறிவித்தது. சோவியத் செம்படை வடக்கிலிருந்து மஞ்சூரியா மீது படையெடுத்தது. 1945 ஆகத்து 20 வாக்கில் செஞ்சேனை கிட்டத்தட்ட எல்லா மஞ்சுகுவோவையும் கைப்பற்றியது. சப்பானிய சாம்ராச்சியம் நிபந்தனையின்றி இரண்டாம் உலகப் போரில் சரணடைந்தது. விமானம் மூலம் சப்பானுக்குத் தப்பிக்க முயன்ற புயி அரண்மனையை விட்டு வெளியேறினார். ஆனால் சோவியத்துகளால் கைது செய்யப்பட்டார். அரண்மனையும் அதைச் சுற்றியுள்ள நகரமும் கொள்ளையடிக்கப்பட்டன.
# மஞ்சுகோ பேரரசின் அரண்மனை அருங்காட்சியகம்

## அருங்காட்சியகம்

1962 ஆம் ஆண்டில் இந்த கட்டமைப்புகள் பாதுகாக்கப்பட்டு மஞ்சுகோ பேரரசின் அரண்மனையின் அருங்காட்சியகமாக திறக்கப்பட்டன. கண்காட்சிகள் 1982 இல் சிலின் மாகாண அருங்காட்சியகத்துடன் விரிவாக்கப்பட்டன. மேலும், 1984 இல் புதுப்பிக்கப்பட்டது. முழு வளாகமும் 2004 இல் புதுப்பிக்கப்பட்டது. பெர்னார்டோ பெர்டோலூசியின் 1987 ஆம் ஆண்டு புயியின் வாழ்க்கை வரலாற்று திரைப்படமான த லாஸ்ட் எம்பெரர் படத்தில் இந்த அரண்மனை காட்டப்பட்டது. திரைப்படத்தில் புயியின் ஆட்சியை மஞ்சுகோவின் பேரரசராக சித்தரிக்கிறது.
# கார்பன் இருசெலீனைடு

**கார்பன் இருசெலீனைடு** (Carbon diselenide) CSe2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கார்பன் இருசல்பைடை ஒத்த வரிசைச் சேர்மமாகக் கருதப்படும் இச்சேர்மம் மஞ்சள் ஆரஞ்சு நிறத்தில் எண்ணெய் பசை கொண்ட நீர்மமாகக் காணப்படுகிறது. ஒளி உணரியான இச்சேர்மம் நீரில் கரையாது ஆனால் கரிமக் கரைப்பான்களில் கரையும்.
# கார்பன் இருசெலீனைடு

## தயாரிப்பு

கார்பன் இரு செலீனைடு D∞h என்ற சீரொழுங்குடன் ஒரு நேரியல் மூலக்கூற்று கட்டமைப்பைக் கொண்டுள்ளது. செலீனியம் தூளுடன் இருகுளோரோமெத்தேன் ஆவியை 550 பாகை செல்சியசு வெப்பநிலையில் வினைபுரியச் செய்து கார்பன் இருசெலீனைடு தயாரிக்கப்படுகிறது.  
:2 Se + CH<sub>2</sub>Cl<sub>2</sub> → CSe<sub>2</sub> + 2 HCl  
கிரிம் மற்றும் மெட்சுகெர் இருவரும் ஐதரசன் செலீனைடுடன் கார்பன் டெட்ரா குளோரைடை சூடான குழாயில் வைத்து சூடுபடுத்தி கார்பன் இருசெலீனைடை தயாரித்தார்கள்.
கார்பன் இருசல்பைடைப் போலவே கார்பன் இரு செலீனைட்டும் உயர் அழுத்தத்தில் பலபடியாகிறது. இப்பலபடியின் கட்டமைப்பு –[Se–C(=Se)–C(=Se)–Se]– என்ற முதுகெலும்பு வடிவத்தில் இருக்கலாம் என்று நம்பப்படுகிறது. உருவாகும் பலபடி ஓர் குறைகடத்தியாகும். அறை வெப்பநிலையில் இந்த பலபடியின் மின்கடத்துத்திறன் மீட்டருக்கு 50 சிமென்சு அளவாகும்.
கார்பன் இருசெலீனைடானது டெட்ராசெலீனாபல்வேலீன்கள் தயாரிப்பதற்கான ஒரு முன்னோடிச் சேர்மமாகும். டெட்ராதயாபல்வேலீன் சேர்மத்தை ஒத்த செலீனியம் வரிசைச் சேர்மம் டெட்ராசெலீனாபல்வேலீனாகும். மேலும், கரிமக் கடத்திகளையும், கரிம மீக்கடத்திகளையும் தயாரிக்கவும் இச்சேர்ம்ம் பயன்படுகிறது.  
இரண்டாம்நிலை அமீன்களுடன் கார்பன் இருசெலீனைடு வினைபுரிந்து ஈரால்கையிருசெலீனோகார்பமேட்டுகளைக் கொடுக்கிறது. :  
தூய்மையான வடிகட்டிய கார்பன் இருசெலீனைடு கார்பன் டைசல்பைடை ஒத்த ஒரு மணத்தைக் கொண்டுள்ளது. ஆனால் காற்றோடு கலந்தால் மிகவும் ஆபத்தான நெடியை உருவாக்குகிறது. 1936 ஆம் ஆண்டில் முதன்முதலில் தயாரிக்கப்பட்டபோது உருவான நெடி அருகிலுள்ள கிராம மக்களை வெளியேற்ற கட்டாயப்படுத்தியது. எனவே இத்துர்நாற்றம் காரணமாக கார்பன் இருசெலீனைடின் பயன்பாட்டைத் தவிர்க்க செயற்கை தயாரிப்புப் பாதைகள் உருவாக்கப்பட்டுள்ளன.
# விகடன் ஒளித்திரை

**விகடன் ஒளித்திரை** என்பது 1998 ஆம் ஆண்டு முதல் ஆனந்த விகடன் என்ற வார இதழ் விகடன் குழுமத்தில் இடம் பெற்றுள்ள ஒரு தொலைக்காட்சி தயாரிப்பு மற்றும் வெளியீட்டு நிறுவனம் ஆகும். இந்த தயாரிப்பு நிறுவனத்தின் மூலம் தமிழ், தெலுங்கு, மலையாளம் மற்றும் கன்னட மொழிகளில் பல தொடர்களை தயாரித்துள்ளது.  
இதன் முதல் தொடரான 'அட்சயா' என்ற தொடர் 1998 ஆம் ஆண்டு சன் தொலைக்காட்சியில் ஒவ்வொரு வியாழக்கிழமையகளிலும் இரவு 9 மணிக்கு ஒளிபரப்பானது.
# விகடன் ஒளித்திரை

## தற்போது ஒளிபரப்பாகும் நிகழ்ச்சிகள்

| 2021-ஒளிபரப்பில் | தமிழும் சரஸ்வதியும் | விஜய் தொலைக்காட்சி |
| --- | --- | --- |
# விகடன் ஒளித்திரை

## முன்னர் ஒளிபரப்பான நிகழ்ச்சிகள்

### சன் தொலைக்காட்சி

| 1998 | அட்சயா |  |  |
| --- | --- | --- | --- |
| ஆனந்த பவன் |  |  |  |
| பஞ்சவர்ண கிளி |  |  |  |
| பெயரை சொல்லவா |  |  |  |
| 2001-2003 | அலைகள் |  |  |
| 2003 | அப்பா |  |  |
| 2003-2009 | கோலங்கள் | சிறந்த தொடருக்கான: சன் குடும்ப விருதுகள் மற்றும் விகடன் விருதுகள். |  |
| அவர்கள் |  |  |  |
| 2007-2013 | திருமதி செல்வம் | சிறந்த தொடருக்கான: சன் குடும்ப விருதுகள் மற்றும் விகடன் விருதுகள். |  |
| 2009-2015 | தென்றல் |  |  |
| 2011-2016 | அழகி |  |  |
| 2013-2018 | தெய்வமகள் | சிறந்த தொடருக்கான: சன் குடும்ப விருதுகள் மற்றும் விகடன் விருதுகள். |  |
| 2015-2019 | பிரியமானவள் |  |  |
| 2016 | இ.எம்.ஐ |  |  |
| 2018-2020 | நாயகி |  |  |
| 2019-2020 | ரன் | இணை தயாரிப்பு: சன் என்டர்டெயின்மெண்ட் |  |
| 2020-2021 | வல்லமை தாராயோ | வலைத் தொடர்
'இந்திய நாட்டின் யூடியூப் இணைய வலைத் தொடர் ஆகும்.' | } |
# விகடன் ஒளித்திரை

## முன்னர் ஒளிபரப்பான நிகழ்ச்சிகள்

### ஜெமினி தொலைக்காட்சி

- தேவதா
- ஷரவணி சுப்ரமணியம்
# விகடன் ஒளித்திரை

## முன்னர் ஒளிபரப்பான நிகழ்ச்சிகள்

### உதயா தொலைக்காட்சி

- ரங்கோலி
- ஜோக்காளி
- தங்காளி
# ஆர். வாசுதேவன்

**ஆர். வாசுதேவன்** *(R. Vasudevan)* ஓர் இந்திய ஆட்சிப்பணி அலுவலராவார். இராசீவ் காந்தி இந்தியப் பிரதமராக இருந்த போது அவருடைய சிறப்புச் செயலாளராகவும் இந்திய அரசாங்கத்தின் எஃகு அமைச்சகம் மற்றும் மின் அமைச்சக செயலாளராகவும் பணியாற்றினார். தென்னிந்திய மாநிலமான தமிழ்நாட்டில் பிறந்த வாசுதேவன் தில்லி பல்கலைக்கழகத்தில் பொருளாதாரமும் ஆர்வர்டு பல்கலைக்கழகத்தில் பொது நிர்வாகத்தில் முதுகலைப் பட்டம் பெற்றுள்ளார். இந்திய அரசு இவருக்கு மரணத்திற்குப் பின் 2015 ஆம் ஆண்டில் இந்தியாவில் வழங்கப்படும் நான்காவது மிக உயர்ந்த குடிமகன் விருதான பத்மசிறீ விருதை வழங்கி கௌரவித்துள்ளது.
# டிராப்சன் மாகாணம்

**டிராப்சன் மாகாணம்** (*Trabzon Province*, ) என்பது துருக்கியின் ஒரு மாகாணமாகும். இது கருங்கடல் கடற்கரையில் உள்ளது. இது இராணுவ முக்கியத்துவம் வாய்ந்த பிராந்தியத்தில் அமைந்துள்ளது. டிராப்சன் அனத்தோலியாவின் பழமையான வணிக துறைமுக நகரங்களில் ஒன்றாகும். இதன் அண்டை மாகாணங்களாக மேற்கில் கீரேசன் மாகாணமும், தென் மேற்கில் கோமஹேன் மாகாணமும், தென்கிழக்கில் பேபர்ட் மாகாணமும், கிழக்கே ரைஸ் மாகாணமும் உள்ளன. மாகாணத்தின் முக்கிய இனக்குழுவினர் துருக்கிய மக்களாவர். ஆனால் மாகாணத்தில் சிறுபான்மை போந்திக்கு கிரேக்க மொழி பேசும் முஸ்லிம்கள் உள்ளனர். இளம் தலைமுறையினர் இம்மொழியை சரளமாக பேசுபவர்களாக இல்லை. இஸ்மாயில் உஸ்தோக்லு 2018 அக்டோபரில் மாகாண ஆளுநராக நியமிக்கப்பட்டார்.  
மாகாணத்தின் தலைநகரமாக டிராப்சோன் நகரம் உள்ளது .
# டிராப்சன் மாகாணம்

## மாவட்டங்கள்

டிராப்சன் மாகாணம் 18 மாவட்டங்களாக பிரிக்கப்பட்டுள்ளது:  
114 கி.மீ கடற்கரையோரத்தில் உள்ள மாவட்டங்கள் (மேற்கிலிருந்து கிழக்கு நோக்கி): பெசிக்டா, வக்ஃபேக்பீர், அரபாஸ், அகபாத், யோம்ரா, அர்சின், அராக்லே, சர்மேன் மற்றும் ஆஃப். உள்நாட்டு மாவட்டங்கள்: டோன்யா, டாஸ்கி, ஆல்பாசாரி, மாஸ்கா, கோப்ராபாக், டெர்னெக்பசாரே, ஹெய்ரத் மற்றும் சாய்காரா.  
1988 ஆம் ஆண்டில் பெசிக்டாசா மற்றும் ஆல்பாஸாரி போன்றவை மாவட்ட அந்தஸ்தைப் பெற்றன, 1990 ஆம் ஆண்டில் சர்பா, டாஸ்கி, கோப்ராபாக், டெர்னெக்பசாரே மற்றும் ஹெய்ரத் போன்றவை மாவட்ட அந்தஸ்தைப் பெற்றன.
# டிராப்சன் மாகாணம்

## வரலாறு

இதன் வரலாறு முழுவதும் குறிப்பிடத்தக்க வகையில் கவர்ச்சிகரமான பகுதியாக இருந்துள்ளது. ட்ராப்சன் நகரானது மேற்கத்திய பயணிகளின் நூற்றுக்கணக்கான பயண இலக்கியங்களில் குறிப்பிடப்பட்டுள்ளது. அவர்களில் சிலர் "கிழக்கின் கதை நகரம்" என்று குறிப்பிட்டுள்ளனர். துருக்கியின் சினோப்பைச் சேர்ந்த கிரேக்க குடியேற்றவாசிகளால் இதன் தலைநகரான டிராப்சன் ட்ரெபஸஸ் என்ற பெயரில் நிறுவப்பட்டது. கிமு 9 ஆம் நூற்றாண்டிலிருந்து தொடங்கி, ஒமர், எரோடோடசு, எசியோடு போன்ற வரலாற்றாசிரியர்களால் இந்த நகரம் குறிப்பிடப்பட்டுள்ளது. டிராப்சனைப் பற்றிய முதல் எழுதப்பட்ட சான்று செனபோன் எழுதிய அனபாஸிஸ் ஆகும்.  
இது ஒரு முக்கியமான ரோமானிய மற்றும் பைசந்திய மையம் ஆகும். இது 1204 முதல் 1461 வரை ட்ரெபிசாண்ட் பேரரசின் தலைநகராக இருந்தது. டிராப்சன் பின்னர் உதுமானியப் பேரரசின் ஒரு பகுதியாக இரண்டாம் மெகமுதிவால் ஆக்கபட்டது. 1461 ஆம் ஆண்டில் இப்பகுதி கைப்பற்றப்பட்ட பின்னர், ஃபாத்தி மதராசா (1462), ஹதுனியே மதராசா (1515), ஸ்கெண்டர் பாஷா மதராசா (1529) மற்றும் ஹம்சா பாஷா மதராசா (1543) ஆகிய முக்கியமான மதராசா (சமயக் கல்வி மையங்களாக நிறுவப்பட்டன; அவற்றில் சில கல்லி வளாகங்களுக்குள்) அக்காலத்தில் நிறுவப்பட்டன. இது துவக்கத்தில் *ஐலேட்* என்ற நிலையை எட்டுவதற்கு முன்பு *சஞ்சாக் நிலையில் இருந்தது.* இறுதியாக 1868 இல் ஒரு *விலேட்டாக* மாற்றப்பட்டது.  
முதலாம் உலகப் போரின் காகசஸ் போர்த் தொடரின்போது உதுமானிய மற்றும் உருசிய படைகளுக்கு இடையிலான பெரும் சண்டைகளின் இடமாக இந்த மாகாணம் இருந்தது. இதன் விளைவாக ஏப்ரல் 1916 இல் கிராண்ட் டியூக் நிக்கோலஸ் மற்றும் நிகோலாய் யூடெனிச் ஆகியோரின் தலைமையில் உருசிய இராணுவத்தால் டிராப்சன் நகரம் கைப்பற்றப்பட்டது. முதலாம் உலகப் போரிலிருந்து உருசியா பிரெஸ்ட்-லிட்டோவ்ஸ்க் உடன்படிக்கையால் வெளியேறியதைத் தொடர்ந்து 1918 ஆம் ஆண்டின் துவக்கத்தில் இந்த மாகாணம் துருக்கியின் கட்டுப்பாட்டுக்குள் மீண்டும் வந்தது.
# அமிதா தாசு

**அமிதா தாசு** *(Amita Das)* ஓர் இந்திய பிளாசுமா இயற்பியலாளராவார். இவர் 1965 ஆம் ஆண்டு சனவரி மாதம் 15 ஆம் நாள் பிறந்தார். 1998 ஆம் ஆண்டு முதல் 2017 ஆம் ஆண்டுவரை இந்தியாவின் குசராத்து மாநிலத்திலுள்ள பிளாசுமா ஆராய்ச்சி நிறுவனத்தில் பேராசிரியராகப் பணிபுரிந்தார். 2014-2017 ஆம் ஆண்டுகள் காலத்தில் இதே நிறுவனத்தின் தலைவராகவும் பணியாற்றினார். தற்போது தில்லியிலுள்ள இந்திய தொழில்நுட்ப நிறுவனத்தில் பேராசிரியராகப் பணிபுரிந்து வருகிறார். இந்திய அறிவியல் அகாடமியின் சக உறுப்பினர், இந்திய தேசிய அறிவியல் கழகத்தின் சக உறுப்பினர், இந்திய தேசிய அறிவியல் அகாடமியின் சக உறுப்பினர் Fellow of National Academy of Sciences, India என்ற பல சிறப்புகளை அமிதா தாசு பெற்றுள்ளார். உருசியா மற்றும் உக்ரைனில் இயங்கும் தென் கிழக்கு புரட்சித் தொகுப்பு என்ற அமைப்பின் உள்ளக உறுப்பினராகவும் அமிதா உள்ளார். பாட்னாவின் இந்திய தொழில்நுட்பக் கழகத்தில் நடைபெற்ற இந்திய இயற்பியல் சங்கத்தில் இந்திய அணுசக்தி ஆணைய சி வி. ராமன் சொற்பொழிவு நிகழ்த்தினார்.
இந்தியாவின் தேசிய அறிவியல் அகாடமியின் கூட்டுறவு ஆய்வுக் குழுவின் உறுப்பினராக உள்ளார்.
குசராத் அறிவியல் அகாடமியின் ஆராய்ச்சிக்குழு உறுப்பினராகவும் உள்ள இவர் கொல்கத்தா பல்கலைக்கழகத்தில் வருகைதரும் பேராசிரியராகவும் பணியாற்றுகிறார். மகளிர் சாதனையாளர் விருது பெற்ற இவர் குறித்த பல வெளியீடுகள் உள்ளன.
# பேரி திம்மப்பா

**பேரி திம்மப்பா / திம்மண்ணா** என்வர் ஒரு துபாஷ் (மொழிப்பெயர்ப்பாளர்) ஆவார். இவர் பிரித்தானிய கிழக்கிந்திய நிறுவனத்தின் முகவர்களான பிரான்சிஸ் டே மற்றும் ஆண்ட்ரூ கோகன் ஆகியோருக்கு தலைமை பேச்சுவார்த்தையாளராக இருந்தார். இவர் நாயக்க சகோதரர்களிடமிருந்து மதராசை வாங்குவதில் முக்கியப் பங்கு வகித்தார். பேரி திம்மப்பா 17 ஆம் நூற்றாண்டின் துவக்கத்தில் ஆந்திராவின் மச்சிலிபட்னத்திற்கு அருகிலுள்ள பாலகொல்லுவிலிருந்து சென்னைக்கு குடிபெயர்ந்தார். புதிதாக கட்டப்பட்ட மதராஸ் கோட்டையின் மதில்களுக்கு வெளியே ஒரு *கருப்பர் நகரத்தை* நிறுவினார், பின்னர் அது புனித ஜார்ஜ் கோட்டையாக மாறியது.  
இவரது குடும்பதினர் பல தசாப்தங்களாக கிழக்கிந்திய கம்பெனியின் தலைமை வணிகர்களாக இருந்தனர். திம்மப்பாவின் சகோதரர் பேரி வெங்கடாத்ரிக்கு சொந்தமான *கிண்டி லாட்ஜ் இருந்தது.* இது தற்போதய தமிழ்நாடு ராஜ் பவன் ஆகும். இவர் மதராஸ் மாநிலத்தை நிறுவியவர்களில் ஒருவர் ஆவார்.
# தோகூர்

**தோகூர்** என்பது தமிழ்நாட்டின், தஞ்சாவூர் மாவட்டத்தில் உள்ள ஒரு சிறிய, உட்புற கிராமமாகும். இது பண்டைய கல்லணைக்கு அருகிலேயே அமைந்துள்ளது. இந்த கிராமத்தின் புகழ்பெற்ற ஜைமினி சாம வேத பாடசலை காவிரி ஆற்றின் கரையில் பாரம்பரிய குருகுல முறையில் தொடர்ந்து செயல்பட்டு வருகிறது.
# செங்டே மலை விடுதி

**செங்டே மலை விடுதி** (Chengde Mountain Resort) என்பது சீனாவின் ஏபெய் மாகாணத்திலுள்ள செங்டே நகரில் அமைந்துள்ள பேரரசின் அரண்மனைகளையும், தோட்டங்ளையும் கொண்ட ஓர் பெரிய வளாகமாகும். சீன நிலப்பரப்புகள் மற்றும் கட்டிடக்கலைகளின் பரந்த மற்றும் அறியவகைச் சேகரிப்பின் காரணமாக, இந்த விடுதி பல வழிகளில் சீனாவின் பல்வேறு பகுதிகளிலிருந்து வரும் பல்வேறு வகையான தோட்டங்கள், அடுக்குத் தூபிகள், கோயில்கள் மற்றும் அரண்மனைகளின் உச்சம் ஆகும்.  
சீனாவின் நான்கு பிரபலமான தோட்டங்களில் ஒன்றான இது, உலக பாரம்பரிய தளம், தேசிய நினைவுச்சின்ன பாதுகாப்பு பிரிவு, சீனாவில் 5 ஏ வகுப்பு சுற்றுலா தலங்களில் அடங்கும்.
# செங்டே மலை விடுதி

## பெயர்

செங்டே மலை விடுதி சில நேரங்களில் *இரெஹே ஜிங்காங்* அல்லது *இலிகாங்* என்றும் அழைக்கப்படுகிறது.
# செங்டே மலை விடுதி

## வரலாறு

வரைபடம்]]
சிங் வம்சத்தின் போது 1703 மற்றும் 1792 க்கு இடையில் கட்டப்பட்ட இந்த மலை விடுதியை கட்டி முடிக்க 89 ஆண்டுகள் ஆனது. இதன் மொத்த பரப்பளவு 5.6 கிமீ 2 (2.2 சதுர மைல்) ஆகும். செங்டே நகர்ப்புறத்தின் கிட்டத்தட்ட பாதி. இது அரண்மனைகள், நிர்வாக மற்றும் சடங்கு கட்டிடங்களைக் கொண்ட பரந்த வளாகமாகும். பல்வேறு கட்டடக்கலை பாணிகள் மற்றும் ஏகாதிபத்திய தோட்டங்களின் கோயில்கள், ஏரிகள், மேய்ச்சல் நிலங்கள் மற்றும் காடுகளின் நிலப்பரப்பில் இணக்கமாக கலக்கின்றன.
# செங்டே மலை விடுதி

## காலநிலை

இந்த விடுதி சூடான மிதமான மண்டலத்திலிருந்து குளிர்ந்த மிதமான மண்டலத்திற்கு மாறும் மண்டலத்தில் அமைந்துள்ளது. இது அரை மிதமான, அரை வறண்ட கண்ட பருவமழை காலநிலையைக் கொண்டுள்ளது. இது பகல் மற்றும் இரவுகளுக்கிடையே வெப்பநிலையில் பெரிய வித்தியாசத்தைக் கொண்டுள்ளது. குளிர்காலத்தில், இது குளிர்ச்சியாகவும், சிறிது பனியுடனும் இருக்கும். இங்கு கோடையில் அதிக இடியுடன் கூடிய மழை பெய்யும். அடிப்படையில் சூடான காலம் இல்லை. மேலும், இது அனைத்துப் பருவத்திலும் பயணம் செய்ய ஏற்றது. ஆனால் ஏப்ரல் முதல் அக்டோபர் வரை சிறந்தது.
# செங்டே மலை விடுதி

## காணக்கூடிய இடங்கள்

இந்த விடுதி 72 அழகிய இடங்களுக்கு மிகவும் பிரபலமானது. அவை காங்சி மற்றும் கியான்லாங் பேரரசர்களால் பெயரிடப்பட்டன. இங்குள்ள ஏரிப் பகுதியைச் சுற்றியுள்ள பல அழகிய இடங்கள் தெற்கு சீனாவின் புகழ்பெற்ற இயற்கை தோட்டங்களிலிருந்து நகலெடுக்கப்பட்டன. உதாரணமாக, பசுமை தாமரை தீவின் முக்கிய கட்டிடம், "மூடுபனி மற்றும் மழை கோபுரம்", செஜியாங் மாகாணத்தின் ஜியாக்சிங்கில் உள்ள நன்ஹு ஏரியில் உள்ள ஒரு கோபுரத்தின் மாதிரியாக உள்ளது.  
விடுதியின் வெற்று பகுதி மங்கோலிய புல்வெளிகளின் காட்சிகளின் சிறப்பியல்புகளையும் கொண்டுள்ளது. காடுகள் நிறைந்த மலைகள் மற்றும் பள்ளத்தாக்குகள் பல்வேறு கட்டிடங்களால் சூழப்பட்டுள்ளன. இதில் 70 மீட்டர் (230 அடி) உயரமான கல் சீன அடுக்குத் தூபி, சீனாவின் மிக உயரமான ஒன்றாகும். இது 1751 ஆம் ஆண்டில் கியான்லாங் பேரரசரின் ஆட்சியில் கட்டப்பட்டது. இந்தத் தூபி ஒரு எண்கோண அடித்தளத்துடன் வடிவமைக்கப்பட்டுள்ளது. இதன் ஒன்பது பக்கங்கள் வண்ணமயமான மெருகூட்டப்பட்ட ஓடுகளால் அலங்கரிக்கப்பட்டுள்ளன. மேலும் இதன் கோபுரம் ஒரு மெல்லியப் பூச்சால் சூழப்பட்டுள்ளது.  
1994 திசம்பரில் இந்த விடுதி யுனெஸ்கோவால் அதன் உலக பாரம்பரிய தளங்களின் பட்டியலில் பட்டியலிடப்பட்டது.
# செங்டே மலை விடுதி

## நிகழ்வுகள்

2018 மகளிர் பாண்டி உலகப் போட்டிகள் இந்த வளாகத்தில் உள்ள ஏரியில் இயற்கையாகவே உறைந்த பனியில் நடைபெற்றது.
# சான்ஹாய் கணவாய்

**சான்ஹாய் கணவாய்** அல்லது **சான்ஹைகுவான்** (Shanhai Pass or Shanhaiguan) என்பது சீனப் பெருஞ் சுவரில் உள்ள முக்கிய கணவாய்களில் ஒன்றாகும். இது ஏபெய் மாகாணத்தின்<nowiki/>கின்குவாங்டாவோவின் சான்ஹைகுவான் மாவட்டத்தில் அமைந்துள்ளது. 1961 ஆம் ஆண்டில், இந்தக் கணவாய் சீன மக்கள் குடியரசின் அரச மன்றத்தால் தேசிய அளவில் பாதுகாக்கப்பட்ட முக்கிய வரலாற்று மற்றும் கலாச்சார தளமாக தேர்ந்தெடுக்கப்பட்டது. மேலும் இது, 1987 ஆம் ஆண்டில் யுனெஸ்கோவால் உலக பாரம்பரிய தளமாக பெருஞ்சுவரின் ஒரு பகுதியாக பட்டியலிடப்பட்டது.  
இந்தக் கணவாய் மிங் வம்சத்தின் பெருஞ்சுவரின் கிழக்கு முனையத்தில் ஒரு பிரபலமான சுற்றுலா தலமாகும். பெருஞ்சுவர் போஹாய் கடலைச் சந்திக்கும் இடத்திற்கு " பழைய டிராகனின் தலை " என்று செல்லப்பெயர் சூட்டப்பட்டுள்ளது. இந்தக் கணவாய் கிட்டத்தட்ட 300 கிலோமீட்டர் (190 மைல்) பெய்ஜிங்கின் கிழக்கேயும், சென்யாங் அதிவேக நெடுஞ்சாலை வழியாக வடகிழக்கு நோக்கி சென்யாங் வரை இணைக்கப்பட்டுள்ளது .  
சீன வரலாறு முழுவதும், கணவாயானது, கிதான், சுரசன், மஞ்சு,மஞ்சூரியா போன்ற பகுதியிலிருந்து வந்த இனக்குழுக்களுக்கு எதிரான ஒரு முன்னணி தற்காப்பு இடமாக செயல்பட்டது. இந்தக் கணவாய் பெருஞ்சுவரின் கிழக்கு முனையின் தொடக்க புள்ளியாகும். மேலும் இது எல்லைப்புறத்தை பாதுகாப்பதற்கான முதல் தடையாகும். எனவே இது "பரலோகத்தின் கீழ் முதல் கணவாய்" என்று அழைக்கப்படுகிறது.
# சான்ஹாய் கணவாய்

## வரலாறு

சிங் அரசர்கள் காலத்தில், சென்யாங் மற்றும் பெய்ஜிங்கிற்கு இடையில் அமைந்துள்ள இந்தக் கணவாய், "தலைநகரங்களுக்கான திறவுகோல்" என்று குறிப்பிடப்பட்டது. குடியரசுக் கட்சியின் காலத்திலும், எட்டு நாடுகளின் கூட்டணி மற்றும் இரண்டாம் உலகப் போரின்போதும், இந்தக் கணவாய் பல மோதல்களைக் கண்டது.  
சூலை 1900 இல், 15,000 சப்பானிய துருப்புக்கள் இங்கு தரையிறங்கினர். குத்துச்சண்டை வீரர்கள் முற்றுகையிட்டதை விடுவிப்பதற்காக பீக்கிங்கில் அணிவகுத்துச் சென்றனர். சில சீன துருப்புக்கள் இருந்ததால் இப்பகுதியில் தரையிறங்கும் முன் தேவையற்ற ஒரு குண்டுவெடிப்பு நடந்தது. சப்பானிய மற்றும் பிரெஞ்சு துருப்புக்களுக்கு இடையில் குடிபோதையில் ஏற்பட்ட மோதல்களின்போது, நட்பு நாடுகளுக்கு இடையேயான உறவுகள் ஏற்பட்டன. சண்டையில் மூன்று பிரெஞ்சு மற்றும் ஏழு சப்பானிய வீரர்கள் கொல்லப்பட்டனர். மேலும் ஐந்து பிரெஞ்சு மற்றும் 12 சப்பானியர்கள் காயமடைந்தனர்.  
நவம்பர் 1945 இல், வடகிழக்கு மக்கள் விடுதலை இராணுவம் தெற்கிலிருந்து தாக்குதல் நடத்தும் கோமிண்டாங் படைகளுக்கு எதிராக சான்ஹைகுவானை நடத்த முயன்றது. சியாங் கை செஇக்கை மஞ்சூரியாவிலிருந்து வெளியேற்ற அவர்கள் முயன்றனர். 10,000 பேர் கொண்ட மக்கள விடுதலை இராணுவப் படைகள் ஆயுதம் ஏந்தியிருந்தன. அந்த நிலையை பாதுகாக்க அவருடைய படைகள் பின்வாங்கின.  
இந்தக் கணவாய், நான்கு கிலோமீட்டர் (2.5 மைல்) சுற்றளவில் ஒரு சதுரமாக கட்டப்பட்டுள்ளது. ஏழு மீட்டர் (23 அடி) தடிமன் கொண்ட இதன் சுவர்கள் 14 மீட்டர் (46 அடி) உயரத்தை கொண்டுள்ளது. கிழக்கு, தெற்கு மற்றும் வடக்குப் பக்கங்கள் ஆழமான, அகலமான அகழியால் சூழப்பட்டுள்ளன. கணவாயின் நடுவில் ஒரு உயரமான மணி கோபுரம் நிற்கிறது.  
இதன் நான்கு பக்கங்களும் மனிதர்களின் பெய்ரைக் கொண்டுள்ளன. கிழக்கு சுவர் ஜெண்டோங் வாயில் எனவும், மேற்கில் யாங்கன் வாயில் எனவும், தெற்கில் வாங்யாங் வாயில் எனவும் மற்றும் வடக்கில் வெயுவான் வாயில் எனவும் அழைக்கப்பட்டது. பல நூற்றாண்டுகளாக பழுதுபார்ப்பு இல்லாததால், ஜென்டோங் வாயில் மட்டுமே இன்றும் எஞ்சியுள்ளது.
# பேச்சு நிகழ்ச்சி

**பேச்சு நிகழ்ச்சி** அல்லது **அரட்டை நிகழ்ச்சி** (Talk show) என்பது ஒரு தொலைக்காட்சி நிகழ்ச்சி அல்லது வானொலி நிகழ்ச்சிகளின் வகையாகும். இது தன்னிச்சையான உரையாடலின் செயல்பாட்டைச் சுற்றி கட்டமைக்கப்பட்டுள்ளது. இந்த வகை நிகழ்ச்சி பிற தொலைக்காட்சி நிகழ்ச்சிகளிலிருந்து சில பொதுவான பண்புகளால் வேறுபடுகிறது. இந்த பேச்சு நிகழ்ச்சியில் ஒரு நபர் (அல்லது மக்கள் அல்லது விருந்தினர்களின் குழு) ஒரு பேச்சு நிகழ்ச்சி தொகுப்பாளரால் முன்வைக்கப்பட்ட பல்வேறு தலைப்புகளைப் பற்றி விவாதிக்கிறது.  
இந்த விவாதம் ஒரு நேர்காணல் அல்லது முக்கியமான சமூக, அரசியல், மத பிரச்சினைகள் மற்றும் பொழுதுபோக்கு பற்றிய எளிய உரையாடலின் வடிவத்தில் இருக்கலாம். இந்த பேச்சு நிகழ்ச்சியின் தொகுப்பாளரின் ஆளுமை மிக முக்கியமானதாக கருதப்படுகின்றது. இந்த பேச்சு நிகழ்ச்சியின் வரலாறு 1950 களில் இருந்து தற்போதைய வரை பரவியுள்ளது.  
தமிழ் தொலைக்காட்சியில் நீயா நானா (2006), தமிழா தமிழா (2018) போன்ற விவாதப் பேச்சு நிகழ்ச்சி, காபி வித் அனு, காபி வித் டி டி சன் நாம் ஒருவர், ஹலோ சகோ போன்ற பிரபலங்களின் நேர்காணல், இப்படிக்கு ரோஸ், சொல்வதெல்லாம் உண்மை, நேர்கொண்ட பார்வை் போன்ற சமூகம் மற்றும் குடும்பம் சார்ந்த பேச்சு நிகழ்ச்சிகள், நேர்படப் பேசு, அக்னிப் பரீட்சை, ஆயுத எழுத்து போன்ற அரசியல் விவாத நிகழ்ச்சிகள் போன்றவை ஒளிபரப்பகின்றது.
# பேச்சு நிகழ்ச்சி

## கொரோனா கிருமியின் இன் விளைவுகள்

2020 இல் கொரோனா வைரசு பரவுகிறது என்ற அச்சம் காரணமாக பல பேச்சு நிகழ்ச்சிகளின் செயல்பாட்டில் பெரிய மாற்றங்களுக்கு வழிவகுக்கிறது. கோவிட்-19 பெருந்தொற்று இன் பரவலைக் குறைக்கும் முயற்சியாக, பல பேச்சு நிகழ்ச்சிகள் நேரடி பார்வையாளர்களின் பயன்பாட்டை நிறுத்தி சமூக விலகல் விதிகளை கடைபிடிப்பதை உறுதிசெய்தன.
# தோப்பூர் போர்

**தோப்பூர் போர்** (*Battle of Toppur*) என்பது தெற்காசிய வரலாற்றில் மிகப்பெரிய போர்களில் ஒன்றாகும். இந்த போரில்தான், தென்னிந்தியாவில் முதன்முறையாக பீரங்கிகள் பெரிய அளவில் பயன்படுத்தப்பட்டன. இந்தப் போரானது ஏற்கனவே வீழ்ச்சியடைந்து வந்த விஜயநகரப் பேரரசுக்கு முழுமையான அழிவை ஏற்படுத்தியது. இது விஜயநகரப் பேரரசின் அரசாட்சிக்காக உரிமைகோருபவர்கள் நடத்திய உள்நாட்டுப் போர் ஆகும். ஜக்க ராயான் தனது மருமகன் சார்பாக ஸ்ரீரங்கா அணிக்கு சவாலாக மாறினார்.
# தோப்பூர் போர்

## பின்னணி

விஜயநகரப் பேரரசின் ஆட்சியாளர் வெங்கடபதி ராயன் . அரவீடு வம்சத்தைச் சேர்ந்தவர் இவர் நேரடி வாரிசுகள் இல்லாமல் இறந்தார். எனவே அவர் தனது மருமகன் இரண்டாம் ஸ்ரீரங்காவை தனது வாரிசாக அறிவித்தார். ஆனால், செங்க ராயா என்ற பிராமண சிறுவனை தத்தெடுத்த வெங்கடபதியின் இராணி பயம்மா, அச்சிறுவனை அரியணையில் ஏற்ற விரும்பினார். அவரது இந்த இலட்சியம் பேரரசின் அணிகளுக்கிடையில் உள்நாட்டுப் போர் ஏற்பட காரணமாயிற்று. பயம்மாவின் சகோதரர் கொபுரி ஜாக ராயன் மன்னரையும் அவரது குடும்பத்தினரையும் கடத்தி கொலை செய்தார். மன்னரின் ஒரே மகனான சிறுவன் மட்டுமே உயிர் பிழைத்தான். இந்தக் கொடூரமான கொலைகள் நாடு முழுவதும் அதிர்ச்சியை ஏற்படுத்தி மற்ற நாயக தளபதிகள் மத்தியில் கோபத்தை ஏற்படுத்தியது. அமைச்சரும் தளபதியுமாகிய யச்சம நாயுடு என்பவர் தலைமை தாங்கிய குழுவினர் கிளர்ச்சி செய்து, ஸ்ரீரங்காவின் இரண்டாம் மகன் ராம தேவ ராயனுக்கு ஆதரவளித்தனர்.
# தோப்பூர் போர்

## போர்

நடந்த போர் நடந்த இடமானது பெரும்பாலான வரலாற்றாசிரியர்களால் தோப்பூர் என்று குறிப்பிடப்பட்டுள்ளது. இது காவிரி ஆற்றின் கரையில் கல்லணைக்கு ஒரு மைல் தொலைவில் அமைந்துள்ளது. இது இன்றைய தோகூர் ஆகும்.
# தோப்பூர் போர்

## பின்விளைவு

இந்த போரில் யச்சாம நாயுடு அணியினரும், இரண்டாம் ஸ்ரீரங்காவின் மகன் ராம தேவ ராயணின் அணியினர் வென்றனர். இதன்பிறகு 13 வயது மட்டுமே ஆன ராம தேவ ராயன் பேரரசராக முடிசூட்டப்பட்டார்.  
விஜயநகர் சாம்ராஜ்யத்தின் முழுமையான சிதைவுக்கு அடித்தளத்தை அமைத்த போர் இது ஆகும். சில சுயநல சக்திகளால் ஏற்பட்ட இந்த உள்நாட்டுப் போர் விஜயநகர் சாம்ராஜ்யத்திற்கு கடுமையான சிக்ககல்களை ஏற்படுத்தியது
# மெட்ராஸ் கூரியர்

**மெட்ராஸ் கூரியர்** (*Madras Courier*) என்பது பிரித்தானிய இந்தியாவின், சென்னை மாகாணத்தின், மதராசில் வெளியிடப்பட்ட முதல் செய்தித்தாள் மற்றும் இந்தியாவில் முதல் பத்திரிகை ஆகும். இது அந்தக் காலத்தின் முன்னணி செய்தித்தாளாகவும், அரசாங்க அறிவிப்புகளை அச்சிடுவதற்கான அதிகாரப்பூர்வமாக அங்கீகரிக்கப்பட்ட செய்தித்தாளாகவும் இருந்தது. இது ஆங்கில மொழி இதழாக 1785 அக்டோபர் 12 அன்று துவக்கபட்டது. இதை துவக்கியவர் ரிச்சர்ட் ஜான்ஸ்டன் என்பவராவார். ஹக் பாய்ட் என்பவர் இதன் முதல் ஆசிரியராக இருந்தார். 1819 சனவரி 19 அன்று இந்த இதழ் நிறுத்தபட்டது.  
12 அக்டோபர் 2016 அன்று, மெட்ராஸ் கூரியர் எண்மயப்படுத்தபட்டு புதுப்பிக்கப்பட்டு வெளியீடப்பட்டது. இது தெற்காசிய டிஜிட்டல் மீடியா விருதுகள் 2018 இல் சிறந்த டிஜிட்டல் நியூஸ் ஸ்டார்ட்-அப் விருதை வென்றது.
# வைருசைடு

**வைருசைடு** *(Virucide)* என்பது வைரசுகளை செயலிழக்கச் செய்யும் அல்லது அழிக்கும் எந்தவொரு உடலியல் அல்லது வேதியியல் முகவரையும் குறிப்பதாகும். மாற்றாக இது **வைரசைடு** என்றும் உச்சரிக்கப்படுவதுண்டு. வைரசுதொற்று நோய்களுக்கு சிகிச்சையளிக்கப் பயன்படும் ஒரு வைரசு தடுப்பு மருந்திலிருந்து இதுவேறுபடுகிறது. ஏனெனில் வைரசு தடுப்பு மருந்துகள் வைரசின் பெருக்கத்தை மட்டுமே தடுக்கின்றன. வைரசைடுகள் பொதுவாக ஒரு பாதுகாப்பான, பயனுள்ள பயன்பாட்டிற்கான வழிகாட்டுதல்களுடன் அடையாளப்படுத்தப்படுகின்றன. வைரசைடுகள் உடலுக்குள் பயன்படுத்தப்படும் நோக்கம் கொண்டவையல்ல. இவற்றில் பெரும்பாலானவை கிருமிநாசினிகளாகும்.
# வைருசைடு

## சில வைருசைடுகள்

•கை கழுவப் பயன்படும் சோப்பும் நீரும்.  
•எத்தனால், 1-புரோப்பனால், ஐசோ புரோப்பைல் ஆல்ககால்  
•வெளுப்பி  
•குளோரின் ஈராக்சைடு  
•சயனோவைரின்  
•இண்டர்பெரான் புரதம்  
•லைசோல்  
•சோடியம் ஐப்போகுளோரைட்டு  
•லிப்போசோம்களை அடிப்படையாகக் கொண்ட மீநுண் மருந்துகள்
# சிங்க மனிதன்

** உரு** அல்லது **இன் சிங்க மனிதன்** என்பது செருமனியின் ஓலென்சுடீன்-இசுட்டேடல் குகையில் 1939ல் கண்டெடுக்கப்பட்ட வரலாற்றுக்கு முந்தைய காலப்பகுதிக்குரிய தந்தத்தாலான ஒரு சிற்பமாகும். செருமனியில் கண்டெடுக்கப்பட்டுக் காட்சிப்படுத்தப்பட்டமையினால், இது பெரும்பாலும் செருமானிய மொழியிலான எனும் பெயரிலேயே அழைக்கப்பட்டது.  
சிங்கத்தலையுடனான இவ்வுருவே, உலகின் மிகவும் பழைமையான விலங்குருவும், உருவமைப்புக் கலைக்கான பழைமையான எடுத்துக்காட்டுக்களில் ஒன்றுமாகும். இவ்வுரு கண்டெடுக்கப்பட்ட மண்ணடுக்கின் காபன் திகதியிடல் மூலமான காலக்கணிப்பின் மூலம், இது 35000இலிருந்து 40000 ஆண்டுகள் பழைமையானதெனக் கணிக்கப்பட்டுள்ளது. இதன் மூலம், இவ்வுரு மேல் பழங்கற்காலத்துக்குரிய ஓரிகுனேசியப் பண்பாட்டுடன் தொடர்புபடுத்தப்பட்டுள்ளது. இது தீக்கற் கத்தியைப் பயன்படுத்தி மாமூத்து தந்தத்தைக் குடைந்து உருவாக்கப்பட்டுள்ளது. இதன் இடது மேற்கையில், ஏழு சமாந்தர, குறுக்குவாட்டிலான குடையப்பட்ட புடைப்புகள் காணப்படுகின்றன.  
புதிதாகக் கண்டுபிடிக்கப்பட்ட துண்டுகளை இணைத்து பல்வேறு முறை மீள்கட்டமைக்கப்பட்ட பின்பு, இவ்வுருவின் உயரம் ஆகவும், அகலம் ஆகவும், தடிப்பு ஆகவும் உள்ளது. இது தற்போது செருமனியின் உல்ம் அருங்காட்சியகத்தில் காட்சிப்படுத்தப்பட்டுள்ளது.
# சிங்க மனிதன்

## வரலாறு

ஓலென்சுடீன்-இசுட்டேடல் குகையில், முறையான அகழாய்வுகள் வரலாற்றுக்கு முந்தைய கால வரலாற்றாய்வாளரான ரொபேர்ட் வெட்செல் என்பவரின் வழிகாட்டுதலில் 1937ல் துவங்கியது. ஆகத்து 25, 1939 அன்று, நொருங்கிய நிலையிலான மாமூத்து தந்தத்தினாலான உருவொன்று நிலவியலாளரான ஒட்டோ வோல்சிங் என்பவரால் கண்டுபிடிக்கப்பட்டது.  
1961 வரை கோடைகாலப் பகுதிகளில் வெட்செல் அகழாய்வுகளைத் தொடர்ந்தார். 1970களில் குகைப் பகுதியில் தந்தத் துண்டுகள் மேலும் கண்டுபிடிக்கப்பட்டன. 1982ல், தொல்லுயிர் ஆய்வாளர் எலிசபெத் சிமித், புதிதாகக் கண்டுபிடிக்கப்பட்ட துண்டுகளை ஆன் மீளுருவாக்கிய உருவுடன் பொருத்தி சில தவறுகளையும் சரி செய்தார். மேலும், பூனையொன்றின் இயல்புகளை வெளிக்காட்டும் அவ்வுருவின் மூக்கு மற்றும் வாய்த் துண்டுகளையும் அவர் சேர்த்தார். கடின முயற்சியுடனான பல்லாண்டு மீளமைப்புக்குப் பின்னர் எவ்வளவு அடைவு பெறப்பட்டுள்ளது என்பதைக் காட்டுகின்றது.}}  
1987ல், சிமித்தின் உதவியுடன் உதே வூல்ஃபினால் வூட்டம்பேர்க் அரசு அருங்காட்சியகத்தில் நடாத்தப்பட்ட பயிலரங்குகளில் விரிவான மீளமைப்பு நடவடிக்கைகள் துவங்கின. ஆறு மாதங்களுக்கு மேல் நீண்ட இச் செயற்பாட்டின் போது இவ்வுருவின் மூன்றில் இரண்டு பகுதி மாத்திரமே காணப்பட்டமை கண்டறியப்பட்டது. இவ்வுருவின் பின்பகுதி கடுமையாகச் சேதமுற்றிருந்ததுடன் கால்களிலும் சில தந்தப் படலங்கள் தவறவிடப்பட்டிருந்தன. காதுகள், கட்குழிகள், மூக்கு மற்றும் வாயின் மூன்றிலிரு பகுதிகள் மற்றும் தலையின் பின்புறம் என்பன பாதுகாப்பாயிருந்தன. தலை மற்றும் உடலின் இடைவெளிகளை நிரப்ப தேன் மெழுகு, செயற்கை மெழுகு மற்றும் சுண்ணக் கட்டியின் கலவையினாலான மீளமைக்கத்தக்க மூலப்பொருள் பயன்படுத்தப்பட்டது.  
2008இலிருந்து, குகையில் மேலதிக அகழாய்வுகள் நடத்தப்பட்டன. அனைத்து மண்ணடுக்குகளிலும் அரித்தெடுப்புச் செயற்பாடு நடத்தப்பட்டு பல நுண்ணிய துண்டுகள் கண்டெடுக்கப்பட்டன. மூல மீளமைப்பைக் குலைக்காத வகையில், முதற் புதிய சீரமைப்புகள் மெய்நிகர் நிலையில் மாதிரியுருவாக்கம் செய்யப்பட்டுச் சேர்க்கப்பட்டன.  
2012ல், எசெலிங்கனில் உள்ள வரலாற்றுச் சின்னங்களைப் பாதுகாப்பதற்கான அரசு அலுவலகம் நடாத்திய பயிலரங்குகளில், நிகோல் எபிங்கர்-ரிசுட் தலைமையில் இரண்டாவது மீளமைப்பு துவங்கியது. இவ்வுரு அதன் தனித்தனிப் பகுதிகளாகக் குலைக்கப்பட்டு, புதிதாகக் கண்டெடுக்கப்பட்ட துண்டுகள் அதன் பழைய துண்டுகளோடு இணைக்கப்பட்டன. இதன் மூலம், தலை, பின்புறம் மற்றும் உடலின் இடப்புறம் போன்றவை மேலும் முழுமை பெற்றதோடு முதலாவது மீளமைப்பின் போது சேர்க்கப்பட்ட செயற்கையான பகுதிகள் நீக்கப்பட்டன. 2013ன் பிற்பகுதியில் மீளமைப்புப் பணிகள் நிறைவுற்றன.
# சிங்க மனிதன்

## பொருள் விளக்கம்

இவ்வுருவின் பால் நிலையைத் தீர்மானிப்பது சில ஆய்வாளர்களின் நோக்கமாயிருந்தது. துவக்கத்தில், ஆன் இவ்வுரு ஒரு ஆண் என வகைப்படுத்தினார். இதன் வயிற்றின் மீதிருந்த தகடு தளர்வுற்ற நிலையிலுள்ள ஆண்குறியாய் இருக்கலாமெனவும் இவர் கருத்துத் தெரிவித்தார். பின்னர் சிமித் இதனை ஒரு பெண்குறி முக்கோணமென வகைப்படுத்தினார். எனினும், இச் சிற்பத்தின் புதிய பகுதிகளை ஆராய்ந்த பின்பு இவ்வுரு ஊலென்லோவின் (பெண் ஐரோப்பியக் குகைச் சிங்கம்) தலையைக் கொண்ட பெண்ணாகுமென உறுதி செய்தார். ஆண் ஐரோப்பியக் குகைச் சிங்கங்களுக்குப் பெரும்பாலும் பிடரி மயிர் காணப்படுவதில்லை.எனவே, பிடரி மயிர் காணப்படாமை இவ்வுரு ஒரு பெண் சிங்கத்தினைக் குறிப்பதாக வகைப்படுத்தப் போதுமானதாக இருக்கவில்லை. எனவே ஆய்வாளர்கள் மத்தியிலும் ஊடகங்களிலும் இதன் பால்நிலை பற்றிய விவாதம் தொடர்ந்தது. இவ்வுரு, பெண்ணிய இயக்கங்களின் ஓர் குறியீடாக மாறியுள்ளதாக உல்ம் அருங்காட்சியகத்தின் குர்ட் வேர்பேர்கர் குறிப்பிட்டார்.  
லோவென்மென்சு உரு, இசுட்டேட்டல் குகையின் வாயிலிலிருந்து 30 மீற்றர் தூரத்திலிருந்த அறையினுள்ளே கிடந்தது. இவ்வுருவுடன் மேலும் பல முக்கியத்துவம் மிக்க பொருட்களும் காணப்பட்டன. எலும்பினாலான பொருட்களும் வேலைப்பாடுகளுடன் கூடிய மான் கொம்புகளும், பதக்கங்கள், மணிகள் அடங்கிய நகைகளும், துளையிடப்பட்ட விலங்குப் பற்களும் கண்டெடுக்கப்பட்டன. குறித்த அறை ஒரு முக்கியமான இடமாக இருக்கக்கூடும். இது பெரும்பாலும் களஞ்சிய அறையாகவோ, மறைவிடமாகவோ அல்லது சடங்கு நிகழ்வுகளுக்கான இடமாகவோ இருக்கக் கூடும்.  
இதே போன்ற, எனினும் உருவில் சிறிய சிங்கத் தலையுடனான மனிதச் சிற்பமொன்று இக்குகைக்கு அருகிலுள்ள வோகெல்கேர்ட் குகையில் கண்டுபிடிக்கப்பட்டது. இவ்வுருவோடு சில விலங்கு உருவங்களும் புல்லாங்குழல்களும் கண்டெடுக்கப்பட்டன. எனவே, லோவென்மென்சு உருக்கள், முன் மேலைப் பழங்கற்கால மனிதர்களின் தொன்மவியலில் ஒரு முக்கிய இடம் வகித்திருப்பதற்கான சாத்தியக்கூறுகள் காணப்படுகின்றன. இவ் இரண்டாம் சிங்க உருவின் மூலம் ஒரிகுனேசியன் மக்கள் ஆவி வழிபாட்டினராயிருக்கலாமெனவும், முழுமையான குறியீட்டுத் தொடர்பாடல் மற்றும் பண்பாட்டு நவீனத்துவத்தின் வலுவான ஆதாரமாக இவ்வுரு கருதப்படவேண்டுமெனவும், தொல்பொருளியலாளர் நிக்கோலாசு கோனார்ட் தெரிவித்துள்ளார்.  
இவ்வுரு பிற்கால பிரெஞ்சுக் குகையோவியங்களுடன் சில ஒற்றுமைகளைக் காட்டுகின்றது. எடுத்துக்காட்டாக, பிரனீசிலுள்ள ட்ரோய் ஃபெயர் குகையின் மந்திரவாதி ஓவியம் அல்லது டோர்டோயினிலுள்ள குரோட் டெ கபில்லோ குகையின் காட்டெருமை மனிதன் ஓவியம் போன்றவற்றை குறிப்பிடலாம். இவ்வோவியங்களும் மனித உடல் போன்ற கீழ்ப்பகுதியையும் விலங்குத் தலைகளையும் கொண்ட கலப்பு உயிரினங்களைக் காட்டுகின்றன.
# சிங்க மனிதன்

## உருவாக்கம்

வன்மையான மாமூத்து தந்தத்திலிருந்து உருவொன்றைச் செதுக்குதல் என்பது சிக்கலான மற்றும் நேரவிரயத்தை ஏற்படுத்தும் செயலாக இருக்கக்கூடும்.
அக்டோபர் 2017 பிபிசி ரேடியோ 4 இன் *லிவிங் வித் த கோட்சு* தொடரில், நீல் மக்கிரகர் கூக்கிடம் <blockquote>"...&nbsp;தற்சார்பில் வாழுகின்ற, உணவு தேடல், நெருப்பை காத்துத் தக்கவைத்தல், கொடிய விலங்குகளிடமிருந்து பிள்ளைகளைப் பாதுகாத்தல், போன்ற இன்றியமையாத தேவைகளையுடைய ஒரு சமூகம் ஏன் ஒரு குறிப்பிட்ட நபரை இவ்வாறான செயற்பாடுகளிலிருந்து விலகி வேறோர் செயற்பாட்டில் நேரம் செலவழிக்க அனுமதிக்க வேண்டும்?"</blockquote> என்று கருத்துத் தெரிவித்தார்.
# சிங்க மனிதன்

## மேலும் பார்க்க

- Bird-man from Lascaux
- Lion-woman from Chauvet Cave
- Bird-horse-man from Hornos de la Peña
- Hohle Fels
- List of Stone Age art
- Prehistoric art
- Venus of Hohle Fels
# சென்னை ஒப்பந்தம்

**மதராஸ் ஒப்பந்தம்** (*Treaty of Madras*) என்பது 1769 ஏப்ரல் 4 ஆம் நாள் மைசூர் அரசு மற்றும் பிரித்தானிய (லார்ட் வெரெல்ஸ்ட்) கிழக்கிந்திய நிறுவனத்துக்கு இடையே கையெழுத்தான ஒரு அமைதி ஒப்பந்தமாகும், இந்த ஒப்பந்தம் முதல் ஆங்கிலேய-மைசூர் போருக்கு முற்றுப்புள்ளி வைத்தது. 1767 யில் இந்த சண்டை வெடிதது. ஐதர் அலியின் படைகள் ஒரு கட்டத்தில் மதராசை கைப்பற்றும் நிலைக்கு வந்துவிட்டன.  
இந்த ஒப்பந்தத்தில் ஐதர் அலி மீது அவரது அண்டை நாடுகள் தாக்குதல் நடத்தினால் அவருக்கு ஆங்கிலேயர்கள் உதவ வேண்டும் என்ற ஒரு விதி இருந்தது. 1771 இல் மைசூர் மராட்டியர்களிடம் போருக்குச் சென்றபோது எந்த உதவியும் கிடைக்காதபோது இந்த ஒப்பந்தம் முறிந்ததாக ஐதர் உணர்ந்தார். ஒப்பந்தம் முறிந்து அதனால் எழுந்த நம்பிக்கை குறைவானது ஒரு தசாப்தத்திற்குப் பின்னர் இரண்டாம் ஆங்கிலேய-மைசூர் போர் வெடித்ததற்கு ஒரு காரணமாக இருந்திருக்கலாம்.
# சத்யானந்தா சரசுவதி

**சத்யானந்த சரசுவதி** (25 திசம்பர் 1923 -5 திசம்பர் 2009),இவர் இந்தியாவில் உள்ள சன்யாசி மற்றும் யோக ஆசிரியர் ஆவார்.இவர் தெய்வீக வாழ்க்கை சங்கத்தின் நிறுவனர் சிவானந்தா சரசுவதியின் மாணவராக இருந்த போது பீகார் யோக பள்ளியை 1964ஆம் ஆண்டு நிறுவினார்.
# சத்யானந்தா சரசுவதி

## வாழ்க்கைக் குறிப்பு

### ஆரம்ப கால வாழ்க்கை

சத்யானந்தா சரசுவதி 1922 ஆம் ஆண்டு உத்தராகண்டம் மாநிலத்தில் உள்ள அல்மோரா என்னும் கிராமத்தில் பிறந்தார்.
இவர் இளம் வயதிலையை ஆன்மிகத்தில் அதிக நாட்டம் கொண்டுயிருத்தால் தனது பதினெட்டு வயதில் வீட்டை விட்டு வெளியேறினார்.1943இல் தனது குருவான சிவானந்தசரசுவதியைச் சந்தித்து சிவானந்தரின் ஆசிரமத்தில் வசிக்க சென்றார்.
# சத்யானந்தா சரசுவதி

## வெளியீடுகள்

சத்யானந்தா 80க்கும் மேற்பட்ட புத்தகங்கள் எழுதியுள்ளார், இதில் இவரது இவர் 1969-ல் எழுதிய பிரபலமான கையேடு ஆசனா பிராணயாம முத்ரா பந்தா உள்ளிட்டன அடங்கும்.சத்யானந்தா புத்தகங்கள் பீகார் யோக பள்ளியால் வெளியிடபட்டன.
# அலெக்சாண்டர் டோட்டன்ஹாம்

**சர் அலெக்சாண்டர் ராபர்ட் லோஃப்டஸ் டோட்டன்ஹாம்** <small>சி.ஐ.இ</small> (31 சூலை 1873 - 13 திசம்பர் 1946) என்பவர் பிரித்தானிய அரசின் ஒரு ஊழியர் மற்றும் நிர்வாகி ஆவார், இவர் 1934 முதல் 1946 வரை புதுக்கோட்டை அரசின் திவானாக பணியாற்றினார்.
# அலெக்சாண்டர் டோட்டன்ஹாம்

## ஆரம்ப கால வாழ்க்கை

அலெக்சாண்டர் டோட்டன்ஹாம் பிரித்தானிய கடற்படை அதிகாரி ஜான் பிரான்சிஸ் டோட்டன்ஹாம் மற்றும் அவரது மனைவி லாரா எலன் டோட் ஜான்வெரின் ஆகியோருக்கு மகனாக 1873 சூலை 31 இல் பிறந்தார். அலெக்சாண்டர் பிரிஸ்டலின் கிளிப்டன் கல்லூரியில் பட்டம் பெற்றார் மேலும் ஆக்ஸ்போர்டின் குயின்ஸ் கல்லூரியில் முதுகலைப் பட்டம் பெற்றார்.